# Arrianos

### Wikipedia

Arrianos (noin 92 - noin 175) tai kuten hänen nimensä kirjoitetaan latinaksi, Lucius Flavius Arrianus Xenophon oli roomalainen historioitsija.

Arrianos syntyi Nikomedeiassa, Rooman Bithynian provinssin pääkaupungissa. Hän kirjoitti kreikan kielellä ja hänen tunnetuin teoksensa on Aleksanteri Suuren elämäkerta. Teoksen alkuperäistä nimeä ei tunneta. Arrianos käytti lähteenään Aleksanterin kenraalin Ptolemaioksen kirjoittamaa kirjaa. Muita lähteitä olivat Kallisthenes joka oli Aristoteleksen siskonpoika, Aristobulos, Kleitarkhos, maantieteilijä Eratosthenes ja laivaston päällikkö Nearkhos.

Toinen Arrianoksen tunnettu kirja on Indika, joka kertoo Aleksanteri Suuren laivaston matkasta Indukselta Persianlahdelle ja joka perustuu Nearkhoksen kertomukseen.

Muita kirjoja, jotka ovat säilyneet nykypäivään, ovat Alanike, joka kertoo alaanien vastaisista taisteluista, Periplus Pontu Eukseinu (Mustanmeren ympäripurjehdus) ja kirja sotataidosta joka kertoo ratsuväen taktiikasta. Arrianoksen esikuva oli hänen kaimansa Ksenofon, ja häntä matkien hän kirjoitti lyhyen kirjan metsästyksestä, Kynegetikos.

Kirjoja, jotka eivät ole säilyneet kokonaisuudessaan nykypäivään, ovat mm. teos joka kertoo tapahtumista Aleksanteri Suuren kuoleman jälkeen, ja teoksia Parthian ja Bithynian historioista.

Haettu osoitteesta http://fi.wikipedia.org../../../a/r/r/Arrianos.html

Luokat: Antiikin kreikkalaiset historioitsijat | Roomalaiset historioitsijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- فارسی
- Français
- Italiano
- Lëtzebuergesch
- Magyar
- Nederlands
- 日本語
- Nnapulitano
- Português
- Slovenčina
- Српски / Srpski